Ushbu lavozimga tayinlanguniga qadar Mamanbiy Omarov Qoraqalpog‘iston Respublikasi transport vaziri lavozimida faoliyat yuritgan. Foto: Transport vazirligi O‘zbekiston transport vaziriga birinchi o‘rinbosar tayinlandi. Bu haqda Transport vazirligi xabar bermoqda. Ma’lum qilinishicha, O‘zbekiston prezidentining 2023 yil 12 sentabrdagi qarori bilan Mamanbiy Omarov O‘zbekiston transport vazirining birinchi o‘rinbosari sifatida ish boshladi. Ushbu lavozimga tayinlanguniga qadar Mamanbiy Omarov Qoraqalpog‘iston Respublikasi transport vaziri lavozimida faoliyat yuritgan. Undan avval u O‘zbekiston Transport vazirligining Xalqaro aloqalar, logistika va eksportni rag‘batlantirish boshqarmasi boshlig‘i lavozimida ishlab kelgan. Joriy yilning iyul oyi boshlarida transport vaziri o‘rinbosari Abdusamat Mo‘minov lavozimidan ozod etildi. 2021 yil martida transport vazirining o‘rinbosari lavozimiga tayinlangandi.